Document ID: 32002D0459

Komisjoni otsus,
4. juuni 2002,
milles loetletakse ANIMO arvutivõrgu üksused ja millega tunnistatakse kehtetuks otsus 2000/278/EÜ
(teatavaks tehtud numbri K(2002) 2026 all)
(EMPs kohaldatav tekst)
(2002/459/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud direktiiviga 92/118/EMÜ, [2] eriti selle artikli 20 lõiget 3,
ning arvestades järgmist:
(1) Et tagada ANIMO arvutivõrgu toimimine, tuleks kindlaks määrata mitmesugused otsuse 91/398/EMÜ [3] artiklis 1 osutatud üksused ning koostada nende ajakohastatud loetelu.
(2) Hollandi, Ühendkuningriigi, Prantsusmaa, Taani, Saksamaa, Hispaania, Iirimaa, Portugali, Austria ja Rootsi taotluste põhjal tuleks muuta komisjoni otsusega 2000/287/EÜ [4] kehtestatud ANIMO üksuste loetelu kohalike üksuste ja piiripunktide osas.
(3) käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Üksuste loetelu ja identifitseerimisandmed otsuse 91/398/EMÜ artikli 1 tähenduses sätestatakse lisas.
Artikkel 2
Otsus 2000/287/EÜ tunnistatakse kehtetuks. Viiteid kehtetuks tunnistatud otsusele käsitletakse viidetena käesolevale otsusele.
Artikkel 3
Käesolev otsus on adresseeritud liikmesriikidele.
Brüssel, 4. juuni 2002

Labels: 3
6
12
18
15